***Výbor Národnej rady Slovenskej republiky***

***pre obranu a bezpečnosť***

**67. schôdza výboru**

CRD-456/2015

**185**

**Uznesenie**

Výboru Národnej rady Slovenskej republiky

pre obranu a bezpečnosť

z 30. apríla 2015

Výbor Národnej rady Slovenskej republiky pre obranu a bezpečnosť prerokoval vládny návrh zákona o prevencii závažných priemyselných havárií a o zmene a doplnení niektorých zákonov **(tlač 1422)** – **druhé čítanie** a

**A. súhlasí**

s vládnym návrhom zákona o prevencii závažných priemyselných havárií a o zmene a doplnení niektorých zákonov **(tlač 1422);**

**B. odporúča**

Národnej rade Slovenskej republiky

vládny návrh zákona o prevencii závažných priemyselných havárií a o zmene a doplnení niektorých zákonov **(tlač 1422)** schváliť s pripomienkami uvedenými v prílohe uznesenia;

**C. ukladá**

predsedovi výboru

informovať gestorský Výbor Národnej rady Slovenskej republiky pre pôdohospodárstvo a životné prostredie o výsledku prerokovania uvedeného vládneho návrhu zákona vo výbore.

***Jaroslav BAŠKA***

predseda výboru

***Vladimír MATEJIČKA***

overovateľ výboru

***Martin FEDOR***

overovateľ výboru

Príloha k uzn. č. 185

**Pripomienky**

k vládnemu návrhu zákona o prevencii závažných priemyselných havárií a o zmene a doplnení niektorých zákonov **(tlač 1422)** – **druhé čítanie**

1. V čl. I, § 1 ods. 3 písm. c) poznámke pod čiarou k odkazu 7 sa slová „Dohovor o medzinárodnej železničnej preprave (COTIF) v znení neskorších predpisov.“ nahrádzajú slovami „Vyhláška ministra zahraničných vecí č. 8/1985 Zb. o Dohovore o medzinárodnej železničnej preprave (COTIF) v znení neskorších predpisov.“ a slová „Európska dohoda o medzinárodnej cestnej preprave nebezpečných vecí (ADR) v znení neskorších zmien a doplnkov.“ sa nahrádzajú slovami „Vyhláška ministra zahraničných vecí č. 64/1987 Zb. o Európskej dohode o medzinárodnej cestnej preprave nebezpečných vecí (ADR) v znení neskorších predpisov.“.

Ide o legislatívno-technickú pripomienku, ktorou sa spresňuje citácia medzinárodných zmlúv v súlade so zaužívanou praxou.

1. V čl. I, § 2 písm. d) sa slová „nadzemná alebo podzemná technická“ nahrádzajú slovami „nadzemná technická jednotka alebo podzemná technická jednotka“.

Ide o legislatívno-technickú pripomienku, ktorou sa spresňuje právny pojem v súlade s čl. 3 ods. 8 smernice Európskeho parlamentu a Rady 2012/18/EÚ.

1. V čl. I, § 3 ods. 4 sa slová „pravdepodobnosti vzniku“ nahrádzajú slovami „ rizika“.

Ide o legislatívno-technickú pripomienku, ktorou sa spresňuje právny text v súlade s čl. 3 ods. 4 smernice Európskeho parlamentu a Rady 2012/18/EÚ.

1. V čl. I, § 4 ods. 3 písm. d) znie: „d) zabezpečiť organizačne, materiálne a personálne vybavenú službu na vykonávanie rýchleho a účinného zásahu pri vzniku závažnej priemyselnej havárie (ďalej len „služba havarijnej odozvy“) podľa § 12,“.

Zavedenie legislatívnej skratky tam, kde sa v návrhu zákona pojem vyskytuje prvý raz (Legislatívne pravidlá tvorby zákonov, príloha č. 2, 8. bod legislatívno-technických pokynov).

1. V čl. I, § 12 ods. 1 sa slová „organizačne, materiálne a personálne vybavenú službu na vykonávanie rýchleho a účinného zásahu pri vzniku závažnej priemyselnej havárie (ďalej len „služba havarijnej odozvy“)“ nahrádzajú slovami „službu havarijnej odozvy“.

Zavedenie legislatívnej skratky „služba havarijnej odozvy“ sa nahrádzajú samotnou legislatívnou skratkou v príslušnom gramatickom tvare, ktorá bola v návrhu zákona zavedená už v § 4 ods. 3 písm. d).

1. V čl. I, § 13 ods. 2 sa slovo „poznatky“ nahrádza slovom „informácie“ a čiarka za slovom „informáciám“ sa vypúšťa.

Ide o legislatívno-technickú pripomienku, ktorou sa spresňuje právny text v súlade s čl. 9 ods. 2 smernice Európskeho parlamentu a Rady 2012/18/EÚ: „*Ak má príslušný orgán dodatočné informácie k informáciám, ktoré prevádzkovateľ poskytol...*“.

1. V čl. I, § 17 ods. 2 sa slovo „poskytnuté“ nahrádza slovom „oznámené“.

Ide o legislatívno-technickú pripomienku, ktorou sa spresňuje právny text.

1. V čl. I, § 19 ods. 6 sa slová „§ 21“ nahrádzajú slovami „§ 22“ a slovo „písomne“ sa nahrádza slovami „v písomnej forme“.

Oprava nesprávneho vnútorného odkazu a terminologické zjednotenie pojmov (napr. s § 17 ods. 3).

1. V čl. I, § 19 ods. 7 písm. b) sa slová „a) až c)“ nahrádzajú slovami „a) a b)“.

Oprava vnútorného odkazu.

1. V čl. I, § 20 ods. 1 sa vypúšťajú slová „na prevenciu závažných priemyselných havárií“.

Vypustenie slov z dôvodu skôr zavedenej legislatívnej skratky „špecialista“.

1. V čl. IV, 8. bode sa slová „písm. b)“ nahrádzajú slovami „písm. c)“.

Koriguje sa označenie novelizovaného ustanovenia vzhľadom na vloženie nového písmena b) v čl. IV 7. bode.

1. V čl. IV sa 11. bod vypúšťa ako nadbytočný.

Ide o legislatívno-technickú pripomienku, ktorou sa vypúšťa bod 11 ako nepotrebný, nakoľko slová „obvodný úrad“ sa nahradili slovami „okresný úrad“ už v bode 10; táto zmena zahŕňa aj zmenu slov „ obvodný úrad v sídle kraja na „okresný úrad v sídle kraja“.

1. V prílohe č. 1 k zákonu v časti 1 a v časti 2 sa slová v zátvorke „pozri poznámku“ nahrádzajú slovami „poznámka č.“.

Ide o legislatívno-technickú pripomienku, ktorou sa spresňuje právny text.

1. V prílohe č. 1 v časti Poznámky k prílohe č. 1 v 4. bode druhý pododsek sa slová „ako taká“ vypúšťajú ako nadbytočné.

Ide o legislatívno-technickú pripomienku, ktorou sa spresňuje právny text.

1. V prílohe č. 1 v časti Poznámky k prílohe č. 1 v 16. bode sa slová „materiál „off-spec“ (bližšie neurčený)“ nahrádzajú slovami „materiál bližšie neurčený (off-spec)“ a slovo „nevyhovujú testu“ sa nahrádzajú slovami „neprejdú testom“.

Ide o legislatívno-technickú pripomienku, ktorou sa zosúlaďuje právny text s Legislatívnymi pravidlami tvorby zákonov a prílohou č. I k smernici Európskeho parlamentu a Rady 2012/18/EÚ bodom 16. *:„....a hnojivá, ktoré neprejdú testom šírenia výbuchu“*.

1. V prílohe č. 2 ods. 1. písm. g) sa slová „dostupné elektronicky“ nahrádzajú slovami „dostupné v elektronickej forme“.

Ide o legislatívno-technickú pripomienku, ktorou sa spresňuje právny text.

1. V prílohe č. 2 ods. 2 sa v úvodnej vete slová „odseku 2“ nahrádzajú slovami „odseku 1“.

Oprava vnútorného odkazu.